Cheapside

Cheapside er ei gate i det sentrale City of London i England, det historiske og moderne finanssenteret, som er en del av A40 London til Fishguard Road. Cheapside forbinder området St. Martin's Le Grand med den korte gaten Poultry. Nær den østlige enden ved det viktige veikrysset Bank Junction, hvor den blir til Poultry, ligger Mansion House, sentralbanken Bank of England og undergrunnsstasjonen Bank og Monument. Mot vest ligger St. Pauls katedral, som er den anglikanske biskopen av Londons katedral, og St. Pauls undergrunnsstasjon og tilhørende torg.

I middelalderen var Cheapside byens hovedmarked og var da kjent som Westcheap, i motsetning til Eastcheap, en annen gate i City of London, nær London Bridge. Grensene til bydelene Cheap, Cordwainer og Bread Street går langs Cheapside og Poultry; før grenseendringene i 2003 var veien delt mellom bydelene Farringdon Within og Cripplegate'Cripplegate, one of the 26 Wards of the City of London' Baddesley, J.J. s. 50: London: Blades, East & Blades; 1921 i tillegg til de nåværende tre.

 Historie 

Sidegatene Bread Street og Milk Street minner om den historiske aktiviteten i området. Den engelske erkebiskopen og seinere helgen Thomas Becket ble født i et hus som lå på hjørnet av Cheapside og Ironmonger Lane.«Becket's Birthplace and the Hospital of St Thomas of Acre», The Becket Story I 1290 reiste kong Edward I Cheapside Cross til minne om dronning Eleonora Cheapside Cross (Eleanor Cross), The Map of Early Modern LondonWhat was the Cheapside Cross?, London Museum– et annet var Charing Cross lengre vest. Korset var pryda med statuer av paven, Maria og barnet og apostlene. Minnesmerket ble ramponert av protestantiske puritanere på 1600-tallet. Ved Cheapside Cross sto også kirka St Peter Westcheap, som ble ødelagt i bybrannen i 1666, og aldri bygget opp igjen.St Peter Westcheap: A Tiny Pocket Park And A Famous Tree, Living London History Derimot står det et stort platantre som ruver over en tynn rekke med butikker i et område hvor næringslokaler er både verdifulle og kostbare. Årsaken er at treet har vært et berømt landemerke i århundrer. Wordsworth skrev et dikt om det kalt «The Reverie of Poor Susan» i 1797. En bokhandler ved navn Samuel Roe annonserte i 1853 forretningsadressen sin som «under treet i Cheapside».St Peter Westcheap, Lost London Churches Project

Dagens moderne Cheapside er stedet for en rekke butikker, matutsalg og kontorer, i tillegg til byens eneste store kjøpesenter, One New Change.«One New Change: never brown in town», The Guardian. 20. oktober 2010.

 Etymologi og bruk 

Cheapside er et vanlig engelsk gatenavn som betyr «markedsplass», fra angelsaksisk ceapan, «å kjøpe» (jf. andre germanske språk, som norsk kjøpe; tysk kaufen; nederlandsk kopen), hvorfra også historiske chapman («kramkar»)«chapman(n.)», Online Etymology Dictionary og chapbook (liten trykksak)«chapbook», Online Etymology Dictionary kommer. Toone, William (1834): A Glossary and Etymological Dictionary: Of Obsolete and Uncommon Words, London: Bennett Det var opprinnelig ingen direkte forbindelse til den moderne betydningen av cheap («billig» eller «lav kvalitet», en forkortelse av good ceap, «godt kjøp»), men ordet har likevel en lengre historie ved at det går tilbake til latinske caupō, «handelsmann», som i seg selv ble lånt inn i germanske språk.Ayto, John (1990): Dictonary of Words Origin, Bloomsbury Reference, s. 109, oppslagsord «cheap».

 Dagens Cheapside 

Cheapside er i dag en gate med kontorer og utbygginger av butikker. Den kan ikke lenger beskrives som «verdens travleste hovedvei»(som på tiden til Charles Dickens jr., sønn av Charles Dickens), Dickens jr., Charles (1879): Dickens's Dictionary of London;  Schlicke, Paul (3. november 2011): The Oxford Companion to Charles Dickens: Anniversary Edition. Oxford University Press. ISBN 978-0-19-964018-8; s. 94. og er i stedet bare en av mange ruter som forbinder East End og City of London med West End.

Cheapside ble omfattende skadet under Blitzen på slutten av 1940 og spesielt under den andre store brannen i London i desember 1940. Gaskin, Margaret (4. desember 2006): Blitz: The Story of December 29, 1940. Harcourt. ISBN 978-0-15-101404-0. Mye av gjenoppbyggingen etter disse bombeangrepene skjedde i løpet av 1950- og 1960-tallet og omfattet en rekke usympatiske samtidige forsøk på å gjenskape den århundregamle arkitekturen som hadde blitt ødelagt. I de senere år har mange av disse bygningene blitt revet ettersom et program for regenerering har pågått langs Cheapside fra Paternoster Square til Poultry.

For å håndtere den forventede økningen i antall kunder som følge av regenereringen, har selve gaten gjennomgått ombyggingsarbeid for å gjøre området mer behagelig for fotgjengertrafikk. Arbeidet forventes å gjøre Cheapside til det viktigste shoppingområdet i City of London.

Cheapside var en del av maratonløypa under de olympiske og paralympiske leker i 2012. Kvinnenes olympiske maraton fant sted 5. august og mennenes olympiske maraton fant sted 12. august. De fire paralympiske maratonene ble holdt 9. september. 2012 London Olympics Men's Marathon og Women's Marathon «Marathon route map (May 2012 version)» (PDF). London 2012 Committee. Mai 2012. Arkivert fra originalen (PDF) den 16. juni 2012.

 Referanser 

 Eksterne lenker 

 The Cheapside Initiative, offisielt nettsted

Kategori:Londons gater og plasser
Kategori:City of London